**(ร่าง)**

**ประกาศสำนักงานเลขาธิการวุฒิสภา**

**เรื่อง หลักเกณฑ์และวิธีการคัดเลือกข้าราชการรัฐสภาสามัญ เข้าร่วมโครงการแลกเปลี่ยน**

**ข้าราชการรัฐสภาสามัญในสังกัดสำนักงานเลขาธิการวุฒิสภาไทยกับหน่วยธุรการรัฐสภาต่างประเทศ ประจำปีงบประมาณ พ.ศ. ๒๕๖๓ ณ รัฐสภาสาธารณรัฐเกาหลี**

**----------------------------------------------**

ด้วยสำนักงานเลขาธิการวุฒิสภาได้มีนโยบายในการส่งเสริมและสนับสนุนให้ข้าราชการรัฐสภาสามัญในสังกัดสำนักงานเลขาธิการวุฒิสภา ได้มีโอกาสเดินทางไปแลกเปลี่ยนประสบการณ์
งานด้านนิติบัญญัติกับหน่วยธุรการรัฐสภาต่างประเทศ ทั้งนี้ โดยมีวัตถุประสงค์เพื่อเพิ่มพูนความรู้ ทักษะ
และประสบการณ์เกี่ยวกับระบบงานนิติบัญญัติและระบบงานสนับสนุนภารกิจด้านต่างๆ ของรัฐสภา
และนำมาปรับใช้ให้เกิดประโยชน์ในการพัฒนาการปฏิบัติงานในหน้าที่ได้อย่างมีประสิทธิภาพ
มีประสิทธิผล อีกทั้งเพื่อเป็นการพัฒนาศักยภาพและเสริมสร้างความสัมพันธ์อันดีระหว่างสำนักงานเลขาธิการวุฒิสภากับหน่วยธุรการของรัฐสภาต่างประเทศเพื่อการประสานความร่วมมือในการปฏิบัติภารกิจสนับสนุนงานด้านนิติบัญญัติ ดังนั้น เพื่อให้การดำเนินการตามโครงการดังกล่าวเป็นไปด้วยความเรียบร้อยจึงเห็นควรกำหนดหลักเกณฑ์และวิธีการคัดเลือกข้าราชการเข้าร่วมโครงการแลกเปลี่ยนข้าราชการรัฐสภาสามัญในสังกัดสำนักงานเลขาธิการวุฒิสภาไทยกับหน่วยธุรการรัฐสภาต่างประเทศ ประจำปีงบประมาณ พ.ศ. ๒๕๖๓ ณ รัฐสภาสาธารณรัฐเกาหลี ดังนี้

**๑. ข้อมูลการเข้าร่วมโครงการ**

รับสมัครข้าราชการเดินทางเข้าร่วมโครงการแลกเปลี่ยนข้าราชการรัฐสภาสามัญในสังกัดสำนักงานเลขาธิการวุฒิสภาไทยกับหน่วยธุรการรัฐสภาต่างประเทศ ประจำปีงบประมาณ พ.ศ. ๒๕๖๓ ณ รัฐสภาสาธารณรัฐเกาหลี ระหว่างวันอาทิตย์ที่ ๑๕ - วันเสาร์ที่ ๒๑ มีนาคม ๒๕๖๓ จำนวน ๖ คน ประกอบด้วย ข้าราชการรัฐสภาสามัญ สังกัดสำนักงานเลขาธิการวุฒิสภา ที่ดำรงตำแหน่งประเภทอำนวยการ ระดับสูง จำนวน ๑ คน ผู้บังคับบัญชากลุ่มงาน ตำแหน่งประเภทวิชาการ จำนวน ๑ คน และ ข้าราชการสายงานนิติการและวิทยาการ ระดับชำนาญการ ขึ้นไป ในสำนักหลักที่ปฏิบัติภารกิจด้านกระบวนการนิติบัญญัติ ได้แก่ สำนักกรรมาธิการ ๑ สำนักกรรมาธิการ ๒ สำนักกรรมาธิการ ๓ สำนักกฎหมาย สำนักกำกับและตรวจสอบ สำนักการประชุม และสำนักวิชาการ จำนวน ๔ คน

๒. คุณสมบัติ ...

- ๒ -

**๒. คุณสมบัติของผู้สมัครเข้าร่วมโครงการ**

 ๒.๑) เป็นข้าราชการรัฐสภาสามัญ สังกัดสำนักงานเลขาธิการวุฒิสภา

 ๒.๑.๑) ที่ดำรงตำแหน่งประเภทอำนวยการ ระดับสูง ในสำนักกรรมาธิการ ๑ สำนักกรรมาธิการ ๒ สำนักกรรมาธิการ ๓ สำนักกฎหมาย สำนักกำกับและตรวจสอบ สำนักการประชุม และสำนักวิชาการ

 ๒.๑.๒) ที่ดำรงตำแหน่งผู้บังคับบัญชากลุ่มงาน ตำแหน่งประเภทวิชาการ ในสำนักกรรมาธิการ ๑ สำนักกรรมาธิการ ๒ สำนักกรรมาธิการ ๓ สำนักกฎหมาย สำนักกำกับและตรวจสอบ สำนักการประชุม และสำนักวิชาการ

 ๒.๑.๒) ที่ดำรงตำแหน่งนิติกรและวิทยากร ระดับชำนาญการ ขึ้นไป ในสำนักกรรมาธิการ ๑ สำนักกรรมาธิการ ๒ สำนักกรรมาธิการ ๓ สำนักกฎหมาย สำนักกำกับและตรวจสอบ สำนักการประชุม และสำนักวิชาการ

 ๒.๒) เป็นผู้มีความรู้เกี่ยวกับระบบงานนิติบัญญัติเป็นอย่างดี

 ๒.๓) เป็นผู้มีความรู้และทักษะการใช้ภาษาอังกฤษในระดับที่สื่อสารได้

 ๒.๔) เป็นผู้ที่ผู้บังคับบัญชารับรองว่าเป็นผู้ที่มีความประพฤติดี มีคุณธรรมและจริยธรรม เป็นผู้ไม่เคยถูกลงโทษทางวินัย ประกอบกับเป็นผู้ที่มีความตั้งใจปฏิบัติหน้าที่ราชการด้วยความวิริยะอุตสาหะ
มีประสิทธิภาพประสิทธิผลมุ่งให้เกิดผลสัมฤทธิ์ต่อการปฏิบัติหน้าที่ราชการ

**๓. การรับสมัครผู้เข้าร่วมโครงการ**

 ๓.๑) ผู้สมัครเข้าร่วมโครงการจะต้องเป็นผู้มีคุณสมบัติครบถ้วนตามหลักเกณฑ์ข้างต้น โดยขอรับ ใบสมัครและยื่นใบสมัครพร้อมหลักฐานประกอบการสมัคร ได้ที่กลุ่มงานวิชาการและการพัฒนา สำนักพัฒนาทรัพยากรบุคคล **ตั้งแต่บัดนี้จนถึงวันพฤหัสบดีที่ ๖ กุมภาพันธ์ ๒๕๖๓ (ภายในวันและเวลาราชการ)**

 ๓.๒) หลักฐานประกอบการสมัครเข้าร่วมโครงการ ประกอบด้วย

(๑) ใบสมัครเข้าร่วมโครงการ

 (๒) รูปถ่ายขนาด ๑ นิ้ว จำนวน ๑ รูป

 (๓) สำเนาบัตรประจำตัวข้าราชการ

 (๔) คำรับรองของผู้บังคับบัญชา

๔. หลักเกณฑ์ ...

- ๓ -

**๔. หลักเกณฑ์การพิจารณาคัดเลือกผู้เข้าร่วมโครงการ**

การคัดเลือกข้าราชการเข้าร่วมโครงการ พิจารณาคัดเลือกโดยคณะกรรมการพิจารณาคัดเลือกข้าราชการเข้าร่วมโครงการแลกเปลี่ยนข้าราชการรัฐสภาสามัญในสังกัดสำนักงานเลขาธิการวุฒิสภาไทยกับหน่วยธุรการรัฐสภาต่างประเทศ ประจำปีงบประมาณ พ.ศ. ๒๕๖๓ ณ รัฐสภาสาธารณรัฐเกาหลี ซึ่งจะพิจารณาจากคะแนนการทดสอบความรู้ความสามารถและความเหมาะสมในการเข้าร่วมโครงการ ดังนี้

 **๔.๑) ทดสอบความรู้ความสามารถและความเหมาะสม (๑๐๐ คะแนน)**

 ทดสอบความรู้ความสามารถและความเหมาะสม**ในวันพุธที่ ๑๒ กุมภาพันธ์ ๒๕๖๓**
โดยประกอบด้วย ๒ ส่วน ดังนี้

 (๑) ทดสอบความรู้ความสามารถด้านระบบงานนิติบัญญัติ โครงสร้างอำนาจหน้าที่ของสำนักงานเลขาธิการวุฒิสภา และหน้าที่ความรับผิดชอบในสายงานของผู้สมัคร และทดสอบทักษะการใช้ภาษาอังกฤษ ด้วยวิธีการสัมภาษณ์ (๘๐ คะแนน)

 (๒) ความเหมาะสมด้านพฤติกรรมและคุณลักษณะโดยพิจารณาจากประวัติทางวินัยและพฤติกรรมทางจริยธรรม (๒๐ คะแนน)

 สำหรับเวลา และสถานที่ทดสอบจะแจ้งให้ผู้สมัครเข้าร่วมโครงการทราบในภายหลัง

 **๔.๒) เกณฑ์การตัดสินผู้เข้าร่วมโครงการ**

 ผู้สมัครที่จะถือว่าเป็นผู้ผ่านการคัดเลือกและได้เข้าร่วมโครงการ ต้องเป็นผู้ได้คะแนนการทดสอบความรู้ความสามารถและความเหมาะสม ไม่ต่ำกว่าร้อยละ ๘๐ โดยคณะกรรมการฯ จะพิจารณาคัดเลือกผู้สมัครเข้าร่วมโครงการ จำนวน ๖ คน ตามลำดับคะแนนสูงสุด

ประกาศ ณ วันที่ มกราคม พ.ศ. ๒๕๖๓

 (นายนัฑ ผาสุข)

 เลขาธิการวุฒิสภา